Slovākijas Sociālistiskā Republika

Slovākijas Sociālistiskā Republika () bija republika Čehoslovākijas Sociālistiskās Republikas sastāvā. Šī republika pastāvēja no 1969. gada 1. janvāra, kad pēc Prāgas pavasara apspiešanas, līdz šim unitārā Čehoslovākijas valsts pārtapa par federāciju. No 1990. līdz 1992. gadam Slovākijas Republika () pastāvēja kā Čehijas un Slovākijas Federatīvās Republikas federālais subjekts, un vēlāk tā kļuva par neatkarīgu Slovākijas Republiku.

 Vēsture 
 Čehoslovākijas Sociālistiskās Republikas (1969—1990) sastāvā 
Pēc Čehoslovākijas okupācijas, 1968. gadā liberalizācijas reformas tika apturētas un atgrieztas. Vienīgais izņēmums bija valsts federalizācija. Bijusī unitārā Čehoslovākijas valsts tika sadalīta divās daļās: Čehijas Sociālistiskajā Republikā un Slovākijas Sociālistiskajā Republikā ar 1968. gada 28. oktobrī pieņemto Federācijas konstitucionālo likumu, kas stājās spēkā 1969. gada 1. janvārī. Tika izveidoti republiku parlamenti, Čehijas Nacionālā padome un Slovākijas Nacionālā padome, un tradicionālais Čehoslovākijas parlaments tika pārdēvēts par "Federālo Asambleju" un tika sadalīts divās palātās: Ļaužu palātā (, ) un Tautu palātā (, ). Tika ieviesti ļoti sarežģīti balsošanas noteikumi.

Federalizācija bija nosacīta, visu reālo varu saglabāja komunistiskā partija. Palielinātais "parlamentu" skaits nodrošināja lielāku amatu skaitu partijas biedriem, lai gan viņu loma bija tikai simboliska.

 Čehijas un Slovākijas Federatīvās Republikas (1990—1992) sastāvā 
Pēc Samta revolūcijas, kas sagrāva sociālismu Čehoslovākijā, vārds "Sociālistiskā" tika izņemts no abu republiku nosaukumiem. Tādējādi 1990. gada 1. martā Slovākijas Sociālistiskā Republika tika pārdēvēta par Slovākijas Republiku, lai gan tā joprojām palika Čehijas un Slovākijas Federatīvās Republikas sastāvā.

Sarežģītā parlamenta balsošanas sistēma (de facto bija piecas dažādas struktūras, kurām katrai bija veto tiesības) tika saglabāta pēc sociālisma sabrukuma, sarežģījot un aizkavējot politiskos lēmumus radikālu ekonomikas pārmaiņu laikā.

Vēlāk, 1992. gadā, kad sadalījās Čehoslovākija, Slovākija kļuva par neatkarīgu valsti.

 Skatīt arī 
 Čehijas Sociālistiskā Republika
 Varšavas pakta iebrukums Čehoslovākijā
 Samta revolūcija
 Čehoslovākijas sadalīšanās

Kategorija:Čehoslovākija
Kategorija:Bijušās sociālistiskās republikas
Kategorija:Slovākijas vēsture
Kategorija:Bijušās valstis Eiropā